CELEX: 52010PC0616
Language: lv
Date: 2010-10-29
Title: Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Polijas pieteikums EGF/2010/004 PL/Wielkopolskie Automotive)

|

52010PC0616

/* COM/2010/0616 galīgā redakcija */  Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Polijas pieteikums EGF/2010/004 PL/Wielkopolskie Automotive)  

	[pic] | EIROPAS KOMISIJA |Briselē, 29.10.2010COM(2010) 616 galīgā redakcijaPriekšlikumsEIROPAS PARLAMENTA UN PADOMES LĒMUMSpar Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Polijas pieteikums EGF/2010/004 PL/ Wielkopolskie Automotive )PASKAIDROJUMA RAKSTSEiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību[1] 28. punktā paredzēta Eiropas Globalizācijas pielāgošanas fonda (EGF) izmantošana ar nosacījumu, ka maksimālais ikgadējais apjoms finanšu shēmas attiecīgās kategorijās nedrīkst pārsniegt EUR 500 miljonus.Noteikumi par EGF ieguldījumu ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanas fonda izveidi[2].Pēc darbinieku atlaišanas divos uzņēmumos, kuri darbojas NACE 2. redakcijas 29. nodaļas (Automobiļu, piekabju un puspiekabju ražošana) nozarē[3] NUTS II Wielkopolskie (PL41) reģionā Polijā, 2010. gada 5. februārī Polija iesniedza pieteikumu EGF/2010/004 PL /Wielkopolskie Automotive , lai saņemtu EGF finansiālu ieguldījumu.Pēc šā pieteikuma rūpīgas pārbaudes Komisija saskaņā ar Regulas (EK) Nr. 1927/2006 10. pantu secināja, ka minētajā regulā paredzētie nosacījumi finansiālā ieguldījuma saņemšanai ir izpildīti.PIETEIKUMA KOPSAVILKUMS UN ANALĪZEGalvenie dati:EGF atsauces Nr. EGF/2010/004Dalībvalsts Polija2. pants b)Iesaistītie uzņēmumi SEWS Polska Sp. z o.o .; Leoni Autokabel Polska Sp. z o.o.NUTS II reģions Wielkopolskie (PL41)NACE 2.red. nodaļa 29. nodaļa (Automobiļu, piekabju un puspiekabju ražošana)Pārskata periods 1.3.2009.–30.11.2009.Datums, kad sāk sniegt individualizētos pakalpojumus 11.5.2009.Pieteikuma datums 5.2.2010.Atlaisto darbinieku skaits pārskata periodā 1104Atlaistie darbinieki, kam paredzēts atbalsts 590Individualizēti pakalpojumi: budžets (EUR) 926 345Izdevumi par EGF īstenošanu[4] budžets (EUR) 47 620Izdevumi par EGF īstenošanu (%) 4,8Kopējais budžets (EUR) 973 965EGF ieguldījums (65 %) (EUR) 633 0771. Pieteikums tika iesniegts Komisijai 2010. gada 5. februārī, un līdz 2010. gada 6. jūlijam tika iesniegta papildu informācija.2. Pieteikums atbilst Regulas (EK) Nr. 1927/2006 2. panta b) apakšpunktā noteiktajiem nosacījumiem par EGF izmantošanu, un tas tika iesniegts termiņā, t.i., 10 nedēļu laikā, kā noteikts minētās regulas 5. pantā.Saikne starp atlaišanas gadījumiem un nozīmīgām strukturālām pārmaiņām pasaules tirdzniecības modeļos globalizācijas ietekmē vai globālo finanšu un ekonomikas krīzi3. Polija apgalvo, ka darba ņēmēju atlaišanu autobūves nozarē var tieši saistīt ar globālo finanšu un ekonomikas krīzi. Tā norāda uz statistikas datiem, kas liecina, ka 2008. un 2009. gadā Eiropā jaunu reģistrētu vieglo automobiļu skaits samazinājās attiecīgi apmēram par 8 % un 6,6 %.Tā kā nozīmīga daļa (apmēram EUR 17,6 miljardi gadā) Polijas autobūves nozares ražojumu tiek eksportēta, galvenokārt ES robežās, pieprasījuma kritums ārvalstīs spēcīgi ietekmē ražošanas uzņēmumus Polijā. Iepriekš minētās tendences dēļ 2009. gada pirmajā pusē Polijā automobiļu ražošanas apjoms bija tikai 48,7 % no ražošanas apjoma attiecīgajā periodā 2008. gadā, un kravas transportlīdzekļu nozarē ražošanas apjoms bija 27 % no ražošanas apjoma attiecīgajā periodā 2008. gadā.Ekonomikas un finanšu krīze izraisīja pārdošanas apjoma un pasūtījumu skaita samazināšanos ne tikai attiecībā uz jauniem automobiļiem, bet arī uz to detaļām, tādējādi samazinot darba ņēmēju skaitu daudziem apakšuzņēmējiem un atsevišķos gadījumos novedot tos līdz bankrotam. Vienlaikus atlaišanas gadījumu apmērs automobiļu ražotājuzņēmumos un to piegādātājuzņēmumos ir mazāks nekā pārdošanas apjoma kritums, jo darba devēji nelabprāt atlaiž darbiniekus, baidoties, ka pēc krīzes tiem būs grūti atkārtoti pieņemt darbā augsti kvalificētu personālu. Polijas uzņēmēji mēģina samazināt izmaksas un vienlaikus aizsargā savus darba ņēmējus, piešķirot tiem brīvdienas un dodot iespējas mācīties laikā, kad ražošanas apjoms ir mazāks, tādējādi saglabājot darbu lielai daļai darba ņēmēju un arī iespēju ātri palielināt ražošanas apjomu, ja pieaugtu pieprasījums.Tomēr mazāk kvalificētiem darba ņēmējiem, un jo īpaši tiem, kuriem ir īstermiņa līgumi, situācija ir sarežģītāka. Daudzi darba devēji ir mēģinājuši samazināt izmaksas, īslaicīgi pārtraucot ražošanu un atlaižot darba ņēmējus, kuriem ir īstermiņa līgumi. Autobūves uzņēmumi izmantoja pagaidu darba ņēmējus ražošanas sezonalitātes un īstermiņa līgumu dēļ. Tomēr, tā kā pieprasījums pēc autobūves nozares ražojumiem pasaulē samazinājās, daži Polijas ražotāji bija spiesti atlaist arī dažus pastāvīgus darba ņēmējus.Globālās krīzes dēļ Polijā privātajā sektorā nodarbināto cilvēku skaits ir samazinājies par 2,1 % (jeb par 118 000). Tomēr nodarbinātības līmeņa kritums autobūves nozarē ir bijis vēl krasāks. 2009. gada pirmā pusgada beigās nozarē bija nodarbināti 179 000 darba ņēmēju vai aptuveni par 16,4% (jeb 35 000) mazāk nekā tajā pašā laikposmā 2008. gadā Autobūves nozarē darbu zaudēja 29,7 % no darba ņēmējiem, kuri zaudēja darbu privātajā sektorā 2009. gada pirmajā pusē. Tas atbilst vispārvērojamām tendencēm, kā norādīts, inter alia , OECD Economic Outlook , Nr. 86, 2009. gada novembrī, ka ekonomikas cikls autobūves nozarē atbilst visas ekonomikas ciklam, bet tam ir lielāks svārstību diapazons nekā ekonomikai kopumā vai visai ražošanas nozarei. Daži automobiļu detaļu ražotāji apsver iespēju pārcelt ražošanu uz Āfrikas valstīm, jo Polija ir zaudējusi konkurētspējas priekšrocības, un tādējādi nodarbinātības līmenis autobūves nozarē samazināsies vēl vairāk.Attiecībā uz uzņēmumiem, kas minēti pieteikumā, SEWS Polska Production Plant koncentrēja ražošanu savā ražotnē Leszno (Polijā) un Rumānijā. Leoni Autokabel Polska savu darbību pārcēla ārpus ES – uz Ukrainu.Atlaišanas gadījumu skaita noteikšana un atbilstība 2. panta b) punkta kritērijiem4. Polija šo pieteikumu iesniedza saskaņā ar intervences kritērijiem 2. panta b) punktā Regulā (EK) Nr. 1927/2006, kurā paredzēti vismaz 500 atlaišanas gadījumi deviņu mēnešu laikā uzņēmumos NACE 2. redakcijas nodaļā vienā reģionā vai divos kaimiņu reģionos NUTS II līmenī.5. Pieteikumā minēti 1596 atlaišanas gadījumi, kas klasificēti NACE 2. redakcijas 29. nodaļā (Automobiļu, piekabju un puspiekabju ražošana) NUTS II līmeņa reģionā Wielkopolskie (PL41) deviņu mēnešu pārskata periodā no 2009. gada 1. marta līdz 2009. gada 30. novembrim. Visi atlaišanas gadījumi tika aprēķināti saskaņā ar Regulas (EK) Nr. 1927/2006 2. panta otrās daļas otro ievilkumu.Paskaidrojums par minēto atlaišanas gadījumu neparedzēto raksturu6. Polijas iestādes apgalvo, ka globālo ekonomikas un finanšu krīzi nevarēja paredzēt, un tā spēcīgi skārusi autobūves nozari, kā minēts iepriekš.To uzņēmumu, kuri atlaida darbiniekus, un darba ņēmēju, kam paredzēts atbalsts, noteikšana7. Pieteikumā minēti 1104 atlaišanas gadījumi pārskata periodā divos nesaistītos uzņēmumos Wielkopolskie reģionā, kuri klasificēti NACE 2. redakcijas 29. nodaļā.Uzņēmums | Atlaišanas gadījumu skaits |SEWS Polska Sp. z o.o. | 474 |Leoni Autokabel Polska Sp. z o.o. | 630 |Kopā | 1104 |Polija paredz, ka 590 atlaistie darba ņēmēji saņems atbalstu no EGF. Sagaidāms, ka pārējie darba ņēmēji atradīs darbu pēc savas iniciatīvas, kam nebūs vajadzīgs EGF atbalsts, vai arī atstās darba tirgu.8. Darba ņēmēju iedalījums, kuriem paredzēta palīdzība, ir šāds.Kategorija | Skaits | Procenti |Vīrieši | 145 | 24,6 |Sievietes | 445 | 75,4 |ES pilsoņi | 415 | 100,0 |Personas, kas nav ES pilsoņi | 0 | 0,0 |Vecumā no 15 līdz 24 gadiem | 146 | 24,7 |Vecumā no 25 līdz 54 gadiem | 420 | 71,2 |Vecāki par 54 gadiem | 24 | 4,1 |9. Sadalījums pa profesionālajām kategorijām ir šāds.Kategorija | Skaits | Procenti |Metālapstrādes, mašīnbūves un radniecīgo profesiju strādnieki | 329 | 55,8 |Mašīnu operatori un izstrādājumu montieri | 187 | 31,7 |Biroja kalpotāji | 20 | 3,4 |Fizikas un inženierzinātņu speciālisti | 16 | 2,7 |Fizikas, matemātikas un inženierzinātņu speciālisti | 12 | 2,0 |Citi speciālisti | 12 | 2,0 |Citi kvalificēti strādnieki un amatnieki | 7 | 1,2 |Raktuvju, celtniecības, ražošanas un transporta nozares strādnieki | 5 | 0,8 |Pašgājēju mašīnu un iekārtu vadītāji un celšanas iekārtu un mašīnu operatori | 1 | 0,2 |Tirdzniecības un pakalpojumu vienkāršās profesijas | 1 | 0,2 |10. Saskaņā ar Regulas (EK) Nr. 1927/2006 7. pantu Polija ir apliecinājusi, ka tika piemērota sieviešu un vīriešu līdztiesības un nediskriminēšanas politika un ka tā tiks piemērota arī dažādajos īstenošanas posmos, jo īpaši saistībā ar piekļuvi EGF.Attiecīgās teritorijas, tās iestāžu un ieinteresēto personu raksturojums11. Attiecīgā teritorija ir Wielkopolskie vojevodiste (province) ( NUTS II – PL41 Wielkopolskie ), un jo īpaši Ostrzeszów ( NUTS III – PL416 Kalisz apakšreģions), Leszno un Rawicz ( NUTS III – PL417 apakšreģions) apriņķi (grāfiste/rajons).Wielkopolskie province ir sestā lielākā un trešā apdzīvotākā province no sešpadsmit Polijas provincēm, un tās platība ir 29 826 kvadrātkilometru un tajā ir gandrīz 3,4 miljoni iedzīvotāju. Tās galvaspilsēta ir Poznaņa. Visi skartie rajoni atrodas provinces dienvidu daļā.Ostrzeszów rajonā, kura platība ir 772 km2, dzīvo 54 490 iedzīvotāju (2006. gadā); Leszno rajonā, kura platība ir 805 km2, dzīvo 50 024 iedzīvotāju (2006. gadā); Rawicz rajonā, kura platība ir 553 km2, dzīvo 59 375 iedzīvotāju (2006. gadā).12. Galvenās ieinteresētās personas ir provinces valdība un pašvaldības, kuras ir iesaistītas atbalsta sniegšanā atlaistajiem darba ņēmējiem, izmantojot provinces nodarbinātības biroju Poznaņā un to rajonu nodarbinātības birojus, kuros atrodas uzņēmumi. Atlaistajiem darba ņēmējiem paredzētā atbalsta sniegšanā ir iesaistījusies arī nodokļu iestāde, Kopienas veicināšanas un attīstības departaments (gmina), Sociālās apdrošināšanas institūts ( ZUS ) un Valsts darba inspekcija ( PIP ).13. EGF īstenošanā ir iesaistījušies šādi sociālie partneri: uzņēmuma SEWS Polska arodbiedrības Solidarność (Solidaritāte) uzņēmuma organizācija, kā arī provinces nodarbinātības birojs Poznaņā, tostarp-  darba devēju organizācijas: Wielkopolska amatniecības palāta Poznaņā; Polijas privāto darba devēju konfederācija Lewiatan ; Wielkopolski privāto darba devēju apvienība; Amatniecības un uzņēmējdarbības palāta Kalisz ; Polijas darba devēju konfederācija; Polijas importētāju, eksportētāju un sadarbības tirdzniecības palāta; Polijas privāto darba devēju konfederācija Lewiatan ; Wielkopolska darba devēju federācija;-  arodbiedrības: arodbiedrība Solidarność , Wielkopolska reģions; Lauksaimnieku arodbiedrība Samoobrona (pašaizsardzība); arodbiedrība Solidarność , Wielkopolska dienvidu reģions; visas Polijas arodbiedrību alianse un arodbiedrību forums.Gaidāmā atlaišanas ietekme uz nodarbinātību vietējā mērogā, reģionā vai valstī14. Polija paredz, ka darba ņēmēju atlaišanai būs vērā ņemama ietekme vietējā mērogā. Darba ņēmēju atlaišana palielināja bezdarbu attiecīgajos rajonos. Pieteikumā minētie no diviem uzņēmumiem atlaistie darba ņēmēji ir 9 % no visiem bezdarbniekiem Leszno rajonā, 14,8 % Rawicz rajonā, 33,4 % Ostrzeszów rajonā, un 1,2 % no kopējā bezdarbnieku skaita provincē 2009. gada decembra beigās.Atlaistie darba ņēmēji bija 0,7 % no kopējā nodarbināto skaita Leszno rajonā, 1,8 % Rawicz rajonā, 3,2 % Ostrzeszów rajonā un 0,1 % no visiem darba ņēmējiem, kuri strādāja provincē 2009. gada decembra beigās. Provinces skartajos rajonos gada laikā no 2008. gada decembra līdz 2009. gada decembrim ievērojami palielinājās bezdarbnieku skaits: par 57,4 % Leszno rajonā, 56,2 % Rawicz rajonā un 87,1 % Ostrzeszów rajonā. Šis palielinājums bija augstāks nekā vidējais rādītājs visā provincē (46,1 %).Finansējuma saskaņotā individualizēto pakalpojumu pakete un tās paredzamo izmaksu sadalījums, tostarp tās papildināmība ar struktūrfondu finansētiem pasākumiem15. Polija ierosina piecu atsevišķu, bet koordinētu pasākumu paketi atlaisto darba ņēmēju atbalstam. Šo pasākumu mērķis ir palielināt atlaisto darba ņēmēju aktivitāti un mobilitāti darba tirgū, veicināt uzņēmējdarbību darba ņēmēju vidū un uzlabot viņu iespējas atrast darbu, cita starpā, pielāgojot atlaisto darba ņēmēju kvalifikāciju darba tirgus vajadzībām. Pasākumi ir šādi.16. Pielāgotas mācības un pārkvalifikācija . Saistībā ar šo pasākumu nosaka darba meklētāju mācību vajadzības, sedz mācību (tostarp pēcdiploma studiju) izmaksas, ceļa izdevumus vai mācību laikā piedāvātās uzturēšanās un ēdināšanas izmaksas, sedz izmaksas par ārsta vai psihologa vizīti, dod iespēju iegūt sertifikātus, diplomus, noteiktu profesionālo kvalifikāciju vai profesionālos nosaukumus un sedz izmaksas, lai iegūtu darbam vajadzīgās atļaujas. Paredzams, ka šajā pasākumā piedalīsies 406 darba ņēmēji, un izmaksas būs EUR 645 par katru darba ņēmēju.17. Uzņēmējdarbības veicināšana un atbalsts pašnodarbinātībai . Šo pasākumu veido vienreizēji piešķīrumi uzņēmuma izveidošanai, tostarp izmaksām par juridisko palīdzību, konsultācijām un padomiem, uzsākot uzņēmējdarbību. Atbalsta summa nedrīkst pārsniegt vidējo algu vairāk kā sešas reizes un gadījumā, ja darbību veic saskaņā ar sociālajiem kooperatīviem, bezdarbniekiem piešķirto līdzekļu summa nedrīkst vairāk kā četras reizes pārsniegt dalībnieku kooperatīva dibinātāja vidējo algu un ne vairāk kā trīs reizes – tā dalībnieka vidējo algu, kurš pievienojas sociālajam kooperatīvam pēc tā izveides. Paredzams, ka šajā pasākumā piedalīsies 97 darba ņēmēji, un izmaksas būs EUR 4895 par katru darba ņēmēju.18. Mācību pabalsts . Aptuveni 27 darba ņēmējiem, kamēr tie ir iesaistīti mācībās, tiks maksāts pabalsts ne vairāk kā 120 % apmērā no bezdarbnieka pabalsta (apm. 900 PLN mēnesī). Paredzamās izmaksas ir EUR 750 katram darba ņēmējam.19. Darbavietas aprīkošana un pielāgošana. Tiem darba devējiem, kuri pieņem darbā atlaistu darba ņēmēju, kuru tiem iesaka rajona nodarbinātības birojs, šim darba ņēmējam nepieciešamā aprīkojuma un darbavietas pielāgošanas izmaksas ir attiecināmas. Summa jānorāda līgumā starp darba devēju un rajona nodarbinātības biroju, bet tā nedrīkst pārsniegt vidējo mēnešalgu vairāk kā sešas reizes. Paredzams, ka šajā pasākumā piedalīsies 42 darba ņēmēji, un izmaksas būs EUR 3735 par katru darba ņēmēju.20. Apmācība darba vietā . Provinces nodarbinātības biroja ieteiktie atlaistie darba ņēmēji ne ilgāk kā 12 mēnešus apmācības laikā darba vietā var saņemt mācību pabalstu 120% apmērā no bezdarbnieka pabalsta, kā noteikts līgumā ar darba devēju. Aprēķinātās izmaksas ir EUR 1140 katram darba ņēmējam, un paredzams, ka šajā pasākumā piedalīsies 11 darba ņēmēji.21. Izdevumi par EGF īstenošanu, kas ietverti pieteikumā saskaņā ar Regulas (EK) Nr. 1927/2006 3. pantu, attiecas uz sagatavošanas, pārvaldības un kontroles, kā arī uz informēšanas un reklāmas pasākumiem.22. Šie Polijas iestāžu prezentētie individualizētie pakalpojumi ir aktīvi darba tirgus pasākumi, kas ietverti Regulas (EK) Nr. 1927/2006 3. pantā minētajās piemērotajās darbībās. Saskaņā ar Polijas iestāžu aplēsēm šo pakalpojumu kopējās izmaksas ir EUR 926 345, un izdevumi par EGF īstenošanu ir EUR 47 620 (4,9 % no kopējās summas). Kopējais ieguldījums, kas pieprasīts no EGF, ir EUR 633 077 (65 % no kopējām izmaksām).Darbības | Aprēķinātais to darba ņēmēju skaits, kuriem paredzēta palīdzība | Aprēķinātās izmaksas par vienu darba ņēmēju, kuram lūdz palīdzību (EUR) | Kopējās izmaksas (EGF un valsts līdzfinansējums)(EUR) |Individualizētie pakalpojumi (Regulas (EK) Nr. 1927/2006 3. panta pirmā daļa) |Vispārējās mācības un pārkvalifikācija | 406 | 645 | 261 870 |Atbalsts pašnodarbinātībai | 97 | 4895 | 474 815 |Mācību pabalsts | 27 | 750 | 20 250 |Darbavietas aprīkošana un pielāgošana | 42 | 3735 | 156 870 |Apmācība darba vietā | 11 | 1140 | 12 540 |Starpsumma par individualizētiem pakalpojumiem | 926 345 |Izdevumi par EGF īstenošanu (Regulas (EK) Nr. 1927/2006 3. panta trešā daļa) |Sagatavošanās darbības | 2300 |Pārvaldība | 28 200 |Informācija un reklāma | 15 120 |Kontroles pasākumi | 2000 |Starpsumma: izdevumi par EGF īstenošanu | 47 620 |Kopējās aprēķinātās izmaksas | 973 965 |EGF ieguldījums (65 % no kopējām izmaksām) | 633 077 |23. Polija apstiprina, ka minētie pasākumi papildina struktūrfondu finansētos pasākumus. Polija ir ieviesusi visu vajadzīgos mehānismus, lai nodrošinātu finansiāli nošķirtu EGF un struktūrfondu pasākumus, kā arī lai novērstu dubulta finansējuma risku.Datums(-i), kurā(-os) sākti vai plānots sākt individualizētos pakalpojumus atlaišanas skartajiem darba ņēmējiem24. EGF līdzfinansējumam ierosinātos saskaņotās paketes individualizētos pakalpojumus atlaišanas skartajiem darba ņēmējiem Polija sāka sniegt 2009. gada 11. maijā. Tādēļ šis datums ir jebkuras palīdzības, ko varētu piešķirt no EGF, piemērošanas perioda sākums.Procedūras apspriedēm ar sociālajiem partneriem25. Provinces sociālā dialoga komisijas sanāksmē Poznaņā 2009. gada 29. decembrī Wielkopolskie darba tirgus un ekonomiskās situācijas uzraudzības grupa apsprieda iespēju sniegt EGF atbalstu atlaistajiem darba ņēmējiem trijos skartajos reģionos.Provinces nodarbinātības valdes sanāksmē Poznaņā 2010. gada 17. februārī tika apspriests EGF nolūks, tā izmantošanas iespēja Wielkopolskie reģionā, kā arī atbalsta veidi, kā paredzēts pieteikumā par EGF finansiālu ieguldījumu tiem darba ņēmējiem, kurus atlaida no uzņēmuma SEWS Polska un uzņēmuma Leoni Autokabel Polska .Informācija par darbībām, kas ir obligātas saskaņā ar valsts likumiem vai atbilst koplīgumiem26. Attiecībā uz Regulas (EK) Nr. 1927/2006 6. pantā noteiktajiem kritērijiem Polijas iestādes savā pieteikumā:-  apstiprināja, ka EGF finansiālais ieguldījums neaizvieto pasākumus, par ko atbild uzņēmumi atbilstīgi valsts tiesību aktiem vai kolektīvajiem līgumiem;-  pierādīja, ka ar rīcību atbalsta individuālus darba ņēmējus un šos pasākumus neizmanto uzņēmumu vai nozaru pārstrukturēšanai;-  apstiprināja, ka atbilstīgie, iepriekš 15.–24. punktā minētie pasākumi netiek finansēti no citiem Kopienas finanšu instrumentiem.Pārvaldības un kontroles sistēmas27. Polija paziņoja Komisijai, ka finansiālos ieguldījumus pārvaldīs un kontrolēs tās pašas iestādes, kas pārvalda un kontrolē Eiropas Sociālā fonda (ESF) finansējumu Polijā.Finansējums28. Pamatojoties uz Polijas pieteikumu, ierosinātais EGF ieguldījums saskaņotajai individualizēto pakalpojumu paketei ir EUR 633 077, t.i., 65 % no kopējām izmaksām. Komisijas ierosinātais piešķīrums no fonda ir pamatots ar Polijas iesniegto informāciju.29. Ņemot vērā maksimālo iespējamo EGF finansiālā ieguldījuma apjomu saskaņā ar Regulas (EK) Nr. 1927/2006 10. panta 1. punktu, kā arī apropriāciju pārdales vērienu, Komisija ierosina izmantot EGF iepriekš minētajai kopējai summai, to piešķirot saskaņā ar finanšu shēmas 1.a kategoriju.30. Ņemot vērā ierosināto finansiālā ieguldījuma apjomu, vairāk nekā 25 % no EGF maksimālā gada apjoma paliks pieejami piešķīrumiem pēdējos četros gada mēnešos, kā noteikts Regulas (EK) Nr. 1927/2006 12. panta 6. punktā.31. Komisija, nākot klajā ar priekšlikumu par EGF izmantošanu, sāk vienkāršoto trīspusējo sarunu procedūru atbilstoši 2006. gada 17. maija Iestāžu nolīguma 28. punkta prasībām, lai nodrošinātu abu budžeta lēmējinstitūcijas iestāžu vienošanos par vajadzību izmantot EGF un par nepieciešamo summu. Komisija aicina pirmo no abām budžeta lēmējinstitūcijas iestādēm, kas atbilstīgā politiskā līmenī panāk vienošanos par EGF izmantošanas priekšlikuma projektu, informēt otru iestādi un Komisiju par tās nodomiem. Nesaskaņu gadījumā starp budžeta lēmējinstitūcijas abām iestādēm tiks sasaukta oficiāla trīspusēja sanāksme.32. Komisija atsevišķi iesniedz līdzekļu pārvietojuma pieprasījumu, lai tos iekļautu 2010. gada budžeta īpašajās saistību un maksājumu apropriācijās, kā to paredz 2006. gada 17. maija Iestāžu nolīguma 28. punkts.Maksājumu apropriāciju avots33. Pašreizējā īstenošanas posmā paredzams, ka 2010. gadā pieejamās maksājumu apropriācijas budžeta pozīcijā 01.0404 "Konkurētspējas un jauninājumu pamatprogramma – Uzņēmējdarbības un jauninājumu programma" šogad netiks izmantotas pilnā apjomā.34. Šajā pozīcijā ietvertas izmaksas saistībā ar šīs programmas finanšu instrumenta īstenošanu, kura galvenais mērķis ir sekmēt MVU piekļuvi finansējumam. Starp pārvedumiem uz Eiropas Investīciju fonda pārvaldībā esošiem trasta kontiem un izmaksu līdzekļu saņēmējiem pastāv zināma laika nobīde. Finanšu krīzei ir nozīmīga ietekme uz prognozēm attiecībā uz izmaksām 2010. gadam. Tādēļ, lai izvairītos no pārmērīgām trasta kontu bilancēm, ir pārskatītas maksājumu apropriāciju aprēķina metodes, ņemot vērā paredzēto izmaksu. Tādējādi pārvešanai ir pieejami līdzekļi EUR 633 077 apmērā.PriekšlikumsEIROPAS PARLAMENTA UN PADOMES LĒMUMSpar Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Polijas pieteikums EGF/2010/004 PL/ Wielkopolskie Automotive )EIROPAS PARLAMENTS UN EIROPAS SAVIENĪBAS PADOME,ņemot vērā Līgumu par Eiropas Savienības darbību,ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[5] un jo īpaši tā 28. punktu,ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi[6] un jo īpaši tās 12. panta 3. punktu,ņemot vērā Eiropas Komisijas priekšlikumu[7],tā kā:(1) Eiropas Globalizācijas pielāgošanas fonds (EGF) tika izveidots, lai sniegtu papildu atbalstu darba ņēmējiem, kuri atlaisti tādēļ, ka globalizācijas dēļ ir notikušas lielas strukturālas izmaiņas pasaules tirdzniecības modeļos, un lai palīdzētu tiem atkal iesaistīties darba tirgū.(2) EGF darbības joma tika paplašināta attiecībā uz pieteikumiem, kas iesniegti pēc 2009. gada 1. maija, iekļaujot atbalstu darba ņēmējiem, kas atlaisti no darba globālās finanšu un ekonomiskās krīzes dēļ.(3) Saskaņā ar 2006. gada 17. maija Iestāžu nolīgumu EGF līdzekļus var izmantot ne vairāk kā EUR 500 miljonu apmērā gadā.(4) Polija 2010. gada 5. februārī iesniedza pieteikumu izmantot EGF attiecībā uz atlaišanas gadījumiem divos uzņēmumos, kas darbojas NACE 2. redakcijas 29. nodaļas (Automobiļu, piekabju un puspiekabju ražošana) nozarē un atrodas NUTS II līmeņa reģionā Wielkopolskie (PL41), un līdz 2010. gada 6. jūlijam iesniedza papildu informāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot EUR 633 077.(5) Tādēļ EGF ir jāizmanto, lai sniegtu finansiālu ieguldījumu saistībā ar Polijas iesniegto pieteikumu,IR NOLĒMUŠI ŠĀDI.1. pantsEiropas Savienības 2010. finanšu gada vispārējā budžeta ietvaros Eiropas Globalizācijas pielāgošanas fondu (EGF) izmanto, lai nodrošinātu EUR 633 077 saistību un maksājumu apropriācijām.2. pantsŠo lēmumu publicē Eiropas Savienības Oficiālajā Vēstnesī .[…],Eiropas Parlamenta vārdā— Padomes vārdā—priekšsēdētājs priekšsēdētājs [1] OV C 139, 14.6.2006., 1. lpp.[2] OV L 406, 30.12.2006., 1. lpp.[3] Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām, (OV L 393, 30.12.2006., 1. lpp.).[4] Saskaņā ar Regulas (EK) Nr. 1927/2006 3. panta trešo daļu.[5] OV C 139, 14.6.2006., 1. lpp.[6] OV C 406, 30.12.2006., 1. lpp.[7] OV C […], […]., […]. lpp.